שאיין (שפה)

שאיין, או בשמה הילידי צֵהֶסֶנֵסְצֶסְטוֹצֶה (Tsėhésenėstsestȯtse), היא השפה הילידית המדוברת בפי בני אומת שאיין, בשטחי המדינות מונטנה ואוקלהומה בארצות הברית. שאיין ממוינת למשפחת-השפות האלגונקוויות. כמו בכל השפות האלגונקוויות האחרות, יש לה מורפולוגיה מדבקית (אגלוטינטיבית) מורכבת. שפה זו נמצאת בסכנת הכחדה, ברמות שונות, בשתי המדינות בה היא מדוברת. שאיין היא אחת השפות האלגונקוויות, שהן ענף במשפחת-השפות האלגיות. שאיין מקובצת בקבוצת "השפות האלגונקוויות של השפלה", יחד עם אחיותיה אָרָפָּאהוֹ ובלקפוט, המדוברות בפי אומות אלגונקוויות החיות באזורי השפלה, ויחד הן יוצרות שפראכבונד. שאיין מדוברת בעיקר ב"שמורה האינדיאנית שאיין הצפונית" בצפון-מזרח מדינת מונטנה ומעט במדינת אוקלהומה. על פי דיווח של אומת שאיין בשמורה הצפונית במונטנה ממרץ 2013, היו רשומים כ-10,050 חברי שבט שאיין; מתוכם, מעט יותר מרבע מאוכלוסיית שאיין בגיל 5 ומעלה דיברו שפה שאינה אנגלית. שפת שאיין נחשבת "בסכנת הכחדה ודאית" במונטנה ו"בסכנת הכחדה קריטית" באוקלהומה על ידי אונסק"ו. במונטנה מספר הדוברים הוא כ-1700 על פי אונסק"ו, ובאוקלהומה 400 דוברים קשישים בלבד. אין מידע עדכני על שום מדינה אחרת בארצות הברית בה היא מדוברת. בשאיין יש 3 תנועות שיכולות להופיע באלופון בלתי-קולי או לָחוּש (ועל כן 6 וריאנטים), 11 עיצורים ו-2 טונים. כל הברה נושאת טון, שלרוב אינו מיוצג בכתיבה, אך ניתן לסימון באמצעות קו מעל אות-התנועה. בשאיין יש 3 תנועות בסיסיות /e a o/. הפונמה /e/ מבוטאת בדרך כלל כאלופון [ɪ] ולעיתים משתנה ל-[ɛ]. כל אחת מהתנועות האלה לוקחת ארבעה טונים: טון גבוה (כמו á [á]); טון נמוך (כמו a [à]); טון אמצעי (כמו ā [ā]); וטון עולה (כמו ô [ǒ]). כשתנועה מבוטאת בלתי-קולית היא יכולה לקבל נקודה מעל האות (למשל ė [e̥]). הטונים הגבוה והנמוך הם פונמיים, ואילו תנועות בלתי-קוליות אלופוניות על פי ההקשר הפונטי. מערכת הכתב של שאיין מבוססת על האלפבית הלטיני, עם התאמות מיוחדות לשפה, ויש בה 14 אותיות בלבד. היא לא מערכת פונמית טהורה ולא תעתיק פונטי; הבלשן וֵּיין לימן תיאר אותה כ"כתיב הגייה" – כלומר מערכת איות מעשית, שנועדה להקל על הגייה נכונה. קיימות כמה וריאציות אלופוניות שאינן מיוצגות בכתב, דוגמת תנועות בלתי-קוליות. [הצליל המיוצג] – האות a - [a] e - [e/ɪ/ɛ] o - [o] [הצליל המיוצג] – האות h - [h/s/ʃ] k - [k] ' - [ʔ] m - [m] n - [n] p - [p] s - [s] š - [ʃ] t - [t] v - [v] x - [x] á, é, ó - טון גבוה ȧ, ė, ȯ או â, ê, ô - בלתי-קוליות או לְחוּשוֹת הטון הנמוך לרוב אינו מסומן. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. Esteban, Avelino Corral. "Does There Exist Passive Voice in Lakhota and Cheyenne?" Revista de Lingüística y Lenguas Aplicadas vol.7 (2012): 93. Fisher Louise, Leroy Pine Sr., Marie Sanchez, and Wayne Leman, 2004. Cheyenne Dictionary. Lame Deer, Montana: Chief Dull Knife College. Goddard, Ives. "The historical origins of Cheyenne inflections." Papers of the Thirty-First Algonquian Conference, edited by John D. Nichols. Winnnipeg: University of Manitoba, 2000. pp.78-129. https://repository.si.edu/handle/10088/31967?show=full Mithun, Marianne. "The Languages of Native North America." Cambridge University Press, 1999 Murray, Sarah E. "Two Imperatives in Cheyenne: Some Preliminary Distinctions." In Monica Macaulay, et al. Papers of the Forty-Fourth Algonquian Conference. State University of New York Press. pp. 242–56. Petter, Rodolphe. "English-Cheyenne Dictionary." Kettle Falls, WA: Rodolphe Petter, 1915 Petter, Rodolphe. "Sketch of the Cheyenne Grammar." Lancaster, PA: American Anthropological Association, 1905 Leman, Wayne. "A Reference Grammar of the Cheyenne Language." Lulu Press, 2011 מדיה וקבצים בנושא שאיין בוויקישיתוף מילון שאיין מקוון, מתוחזק ע"יChief Dull Knife College אלפבית ומדריך הגייה של שאיין דרומית מודרנית מילון מקווןFREELANG Cheyenne-English and English-Cheyenne כרטיסי שינון לאוצר מילים שאיין ב-קוויזלט, המבוססים על ספר הלימוד: Risingsun, Ted; Leman, Wayne (1999). Let's Talk Cheyenne (2 Audio CDs with Booklet). ISBN 9781579700928.Let's Talk Cheyenne (2 Audio CDs with Booklet). ISBN 9781579700928. אתר שפת שאיין של אוּמת שאיין אתר השפות הילידיות של אמריקה: שאיין קטעים מספר התפילה הנוצרי האנגליקני/אפיסקופלי בשפת שאיין הקטכיזם הקטן של מרטין לותר בשפת שאיין אוסף הקלטות שיחה בשפת שאיין Lomax (1956) מקורות וכלים בשפת שאיין ועליה OLAC   "Northern Cheyenne Tribe website". אורכב מ-המקור ב-2011-02-02. נבדק ב-2020-07-19. "UNESCO Atlas of the World's Languages in danger". נבדק ב-2012-09-29. Linguist Wayne Leman included one more variant in his International Journal of American Linguistics (1981) article on Cheyenne pitch rules, a lowered-high pitch (e.g. à), but has since recognized that this posited pitch is the same as a low tone. "Cheyenne language, alphabet, and pronunciation". Omniglot. נבדק ב-27 ביוני 2021. {{cite web}}: (עזרה)